คนกลุ่มใดที่ทำงานได้ดีเกินกว่าความคาดหมาย เพราะมีการ Add Value หรือคิดรายละเอียดของงานเพิ่มให้ในบางประเด็นที่ผู้บริหารคิดไม่ถึง ระหว่าง ทำงานได้ดีกว่าที่สั่ง หรือ ไม่จำเป็นต้องสั่ง
ทำงานได้ดีกว่าที่สั่ง เพราะกลุ่มคนที่ทำงานได้ดีกว่าที่สั่ง มีการพัฒนาขึ้นจากกลุ่มคนที่ทำงานได้ตามที่สั่ง แม้ผู้บริหารยังต้องมอบหมายงานเหมือนเดิม แต่ไม่ต้องเจาะจงรายละเอียดอะไรมากนักเพราะคนกลุ่มนี้ “รู้งาน” รู้ว่าติดขัดจะต้องไปถามใคร ไปหาข้อมูลที่ไหน เป็นพวกที่สั่งงานแล้วแม้จะเงียบหาย แต่เมื่อถึงกำหนดส่ง ก็จะมีงานมาส่งตรงเวลาทุกครั้ง และคุณภาพงานก็ดี ในระดับที่ผู้บริหาร “ไว้วางใจ” คือ แค่สั่งงานเสร็จ ก็ “อุ่นใจ” แล้ว ว่างานนี้เสร็จตรงเวลาและดีแน่ๆ

ส่วนกลุ่มคนที่ไม่จำเป็นต้องสั่ง จะบอกว่าไม่ต้องสั่งอะไรเลยมันก็เกินไป เพียงแต่งานพื้นฐานต่างๆ ไม่จำเป็นต้องสั่งหรือมอบหมายอีกแล้ว เพราะรู้หน้าที่ และมีความรับผิดชอบสูง แต่สิ่งที่คนกลุ่มนี้แตกต่างจากกลุ่มคนที่ทำงานได้ดีกว่าที่สั่ง คือ ความสามารถในการ “คิดไปข้างหน้า” ว่ามีอะไรที่เป็นสิ่งที่ควรทำ คนกลุ่มนี้เป็นคนที่ทันสถานการณ์ ทันสมัย เข้าใจแนวโน้มต่างๆ ตื่นเต้นกับการเปลี่ยนแปลง ในห้องประชุม มักจะเป็นคนที่เสนอแนวความคิดใหม่ๆ เป็นคนที่อาจดูพูดมาก ช่างเสนอแนะ ดูจะชอบ “หาเรื่อง + หางานเข้าตัว” ในสายตาของคนกลุ่มอื่นๆ และมักจะเป็นต้นเหตุให้คนกลุ่มอื่นๆ ต้องเดือดร้อนไปด้วย เพราะดันไปสร้างงานเพิ่มให้เขา แต่ก็เป็นคนที่ “อยู่ในสายตา” ของผู้หลักผู้ใหญ่ในองค์กร ส่วนเรื่องค่าตอบแทน คนกลุ่มนี้ได้ดีมาตั้งแต่ตอนที่เป็นกลุ่มคนที่ทำงานได้ดีกว่าที่สั่งแล้ว แต่สิ่งที่คนกลุ่มนี้จะได้เพิ่มขึ้นคือ “หน้าตา” หรือ “ตำแหน่ง” และโอกาสในการได้รับการผลักดันขึ้นเป็นผู้บริหารระดับที่สูงๆ ขึ้นไป
การวิเคราะห์ทางการเงิน & เศรษฐศาสตร์การเงิน